ข้อควรพิจารณาในการซื้อกองทุนนอกจากดูผลตอบแทน
ปัจจัยที่ต้องพิจารณา

1. เป้าหมายการลงทุน
 อะไรคือสิ่งที่อยากได้ในการลงทุน เช่น เพื่อการเกษียณเป็นเป้าหมายระยะยาว หรือ ซื้อบ้านหลังใหม่ เก็บเงินระยะสั้นภายในเวลา 2-3 ปี
เป้าหมายคนละแบบ ลงทุนในกองทุนคนละอย่างกัน แต่คนส่วนมากไม่มีแม้แต่เป้าหมายทางการเงิน แค่รู้ว่า ซื้อกองทุนเพื่อลดหย่อนภาษี ทำให้เลือกซื้อกองทุนที่มีนโยบายการลงทุนไม่ตรงกับเป้าหมายการเงิน
2. การจัดพอร์ตการลงทุนจัดสรรพอร์ตการลงทุน (asset allocation) ให้เหมาะสมตามเป้าหมาย หรือ จะจัดพอร์ตการลงทุนตามความเสี่ยงที่รับได้  
- เป้าหมายระยะยาว ก็สามารถลงทุนในหุ้นได้มากขึ้น
- เป้าหมายเพื่อเก็บเงินระยะสั้น 2-3 ปี ก็ควรลงทุนในหุ้นให้น้อย ไปเพิ่มส่วนของการลงทุนในตราสารหนี้ให้มากขึ้น
     นอกจากนี้ยังสามารถเจาะจงกระจายลงตามนโยบายการลงทุนได้อีกด้วย
ยกตัวอย่าง : 
คนอายุ 30 ปี ต้องการวางแผนเกษียณ ยังรับความเสี่ยงได้ ต้องการจัดพอร์ตแบบเติบโต ก็อาจจะจัดพอร์ตแบบ หุ้น 80% ตราสารหนี้ 20%
ในหุ้น 80% อาจจะแบ่งเป็น
- ลงทุนแบบ Active ในหุ้นเล็กเติบโตเร็ว 50%
- ลงทุนแบบ Passive ตามดัชนี SET อีก 30% หรือจะใช้หลักการ  Core & Satellite
Core Portfolio เน้นระยะยาว
- ลงทุนแบบ Active ในหุ้นเล็กเติบโตเร็ว 40%
- ลงทุนแบบ Passive ตามดัชนี SET อีก 30%
Satellite Portfolio เน้นระยะสั้น
- อาจจะลงทุนแบบ ไปต่างประเทศ 30% เน้นกลุ่ม technology ที่กำลังเติบโต
กลยุทธ์การจัดพอร์ตการลงทุน ต้องมาก่อน การเลือกกองทุนเสมอ…..

3. เลือกกองทุน :
เลือกที่นโยบายการลงทุน ดูสินทรัพย์ที่กองทุนไปลงทุน ที่สำคัญอย่าดูที่ผลตอบแทนอย่างเดียว แล้วเราจะต้องดูอะไรอีกบ้าง
- Performance =  ผลตอบแทนของกองทุน ดู 1 , 3 , 5, 10 ปี
- Maximum Drawdown = ผลตอบแทนขาดทุนสูงสุดในอดีต
ค่า Maximum Drawdown หมายถึง ความสามารถการควบคุมความเสี่ยงของผู้จัดการกองทุน ถ้ากองทุนมีค่านี้ต่ำแต่ให้ผลตอบแทนดี แสดงว่าผู้จัดการกองทุนมีประสิทธิภาพในการควบคุมความเสี่ยงที่ดี
- Risk-Adjusted Return = อัตราผลตอบแทนกับความเสี่ยงต่อ 1 หน่วย
ถ้าผลตอบแทน กองทุน A = 20%  และ กองทุน B = 15%  ไม่ได้หมายความว่า A จะดีกว่า B ต้องนำความเสี่ยงมาคิดด้วย
ถ้า A มีความเสี่ยง 12% และ B มีความเสี่ยง 7%
Risk-Adjusted Return A = 1.66 แต่ Risk-Adjusted Return B = 2.14
Risk-Adjusted Return ของ B จะดีกว่า A
4. เวลาคือสิ่งสำคัญ :
มีหลายคนที่คิดว่าตัวเองยังไม่พร้อมที่จะลงทุนเพราะยังมีเงินทุนไม่เพียงพอจึงไม่เริ่มลงทุนเสียที การเลื่อนวันที่จะลงทุนออกไปทำให้พวกเขาพลาดโอกาสในการใช้ประโยชน์จากระยะเวลาในการลงทุน
ตัวอย่างเช่น 
หากนำเงิน 2,000 บาท ไปลงทุนได้ผลตอบแทน 10% ต่อปี เป็นเวลา 15 ปี มูลค่าของเงินเป็น 8,400 บาท ซึ่งจะมากกว่า การนำเงิน 4,000 ไปลงทุนได้ผลตอบแทน 10% ต่อปี เป็นเวลา 7 ปี มูลค่าของเงินเป็น 7,794 บาท เพราะผลของดอกเบี้ยทบต้น (Compound Interest) นั่นเอง ยิ่งลงทุนนานยิ่งมีดี
ตลาดการเงิน & ผลิตภัณฑ์และบริการทางการเงิน,ความรู้ทางการเงิน